Hoërskool Drie Riviere leerders het die opsie om gasvryheidstudies as ‘n keusevak te neem vir graad 10 tot graad 12. Gasvryheidstudies sluit in die spyseniering, bestuur en bemark van ‘n gasvryheidsbesigheid. Leerders kry ook die geleentheid om dit wat hulle geleer het toe te pas tydens funksies wat gehou word in die hotelskool se restaurant – Driri-Makiti.
Die vak behels ’n praktiese en teoretiese komponent. Die praktiese komponent behels praktiese lesse in die klas asook funksies in ons eie restaurant, Driri-Makiti. Leerlinge is soms verras oor die omvang van die ondervinding wat hulle opdoen. Dit berei leerders voor vir ’n loopbaan in die industrie en heelwat van ons leerders bekwaam hulle verder in dié rigting . Verder is dit verseker ’n rigting waarin jy altyd werk sal hê, al is dit om as entrepreneur jou eie ding te doen met die ondervinding wat jy op skool opdoen.